Kawanishi N1K

Το **Kawanishi N1K ''Kyōfū*** (強風 "δυνατός άνεμος") ήταν μονοκινητήριο [[υδροπλάνο]] [[μαχητικό αεροσκάφος|μαχητικό]] το οποίο εντάχθηκε σε υπηρεσία στα τέλη του [[ΒΠΠ|Δευτέρου Παγκοσμίου Πολέμου]] για την Αεροπορία του [[Ιαπωνικό Αυτοκρατορικό Ναυτικό|Ιαπωνικού Αυτοκρατορικού Ναυτικού]].. Το *'Kawanishi N1K-J *Shiden*** (紫電 "βίαιος κεραυνός") ήταν έκδοση του προαναφερθέντος υδροπλάνου για χρήση από βάσεις στην ξηρά. Θεωρείται ένα από τα καλύτερα ιαπωνικά μαχητικά του πολέμου. Διέθετε βαρύ οπλισμό και ήταν εξαιρετικά ευέλικτο. Εν αντιθέσει με το [[Mitsubishi A6M Zero|A6M Zero]], το N1K-J μπορούσε να αντιμετωπίσει επί ίσοις όροις τα καλύτερα μαχητικά των [[Συμμαχικές δυνάμεις (Β' Παγκόσμιος Πόλεμος)|Συμμάχων]], συμπεριλαμβανομένων των [[F6F Hellcat]], [[F4U Corsair]] και [[P-51 Mustang]]. Παρόλα αυτά εντάχθηκε σε υπηρεσία στα τέλη του πολέμου, όταν η κατάσταση για την [[Ιαπωνία]] ήταν ιδιαίτερα δυσχερής. Παρήχθη σε πολύ μικρούς αριθμούς για να επηρεάσει την έκβαση των επιχειρήσεων.

Οι Σύμμαχοι απέδωσαν στο υδροπλάνο Ν1Κ τη [[Συμμαχικές ονομασίες αναφοράς των ιαπωνικών αεροσκαφών στον Β’ Παγκόσμιο Πόλεμο|ονομασία αναφοράς]] ''Rex'' ενώ το N1K-J ονομάστηκε ''George''.

== Σχεδιασμός και ανάπτυξη ==
Το Ν1Κ αναπτύχθηκε με το σκεπτικό ότι ένα υδροπλάνο-μαχητικό θα μπορούσε να υποστηρίξει τα προκεχωρημένα στρατεύματα στο [[Θέατρο επιχειρήσεων του Ειρηνικού]], σε καταστάσεις όπου δεν υπήρχαν διαθέσιμες βάσεις στην ξηρά, όμως όταν εντάχθηκε σε υπηρεσία ο πόλεμος είχε ήδη λάβει αρνητική τροπή για την Ιαπωνική Αυτοκρατορία, που είχε περάσει γεωστρατηγικά στην άμυνα. Το γεγονός αυτό κατέστησε το Ν1Κ περιττό. 

Επίσης ο ογκώδης κεντρικός πλωτήρας του επιβάρυνε τις επιδόσεις και τα πτητικά του χαρακτηριστικά σε τέτοιο βαθμό που δεν μπορούσε να συγκριθεί με τα σύγχρονα Αμερικανικά μαχητικά. Οι σχεδιαστές της [[Kawanishi]] είχαν προτείνει ήδη από το 1941 το υδροπλάνο τους να αποτελέσει βάση για την ανάπτυξη μαχητικού που θα επιχειρούσε από βάσεις στην ξηρά. Αυτή η έκδοση αναπτύχθηκε με πόρους της εταιρείας και πραγματοποίησε την παρθενική του πτήση στις 27 Δεκεμβρίου 1942, προωθούμενο από τον αστεροειδή κινητήρα [[Nakajima Homare|Nakajima NK9A ''Homare'' 11]]. Επρόκειτο για ένα μεσοπτέρυγο [[μονοπλάνο]] με ανασυρόμενο σύστημα προσγείωσης. Αξιοσημείωτο χαρακτηριστικό του ήταν τα αυτόματα flaps του που κινούνταν βάσει της επιτάχυνσης του αεροσκάφους, χωρίς παρέμβαση του [[πιλότος|πιλότου]]. Ήταν δύσκολο στον χειρισμό και η χρήση του απαιτούσε έμπειρο πιλότο.

Ο κινητήρας του ήταν πολύ ισχυρός, όμως εντάχθηκε εσπευσμένα σε παραγωγή -πριν την επίλυση διάφορων μικροπροβλημάτων. Συνεπώς αποδείχθηκε μεγάλη πηγή προβλημάτων για το αεροσκάφος. Προβληματικοί αποδείχθηκαν επίσης οι τροχοί του συστήματος προσγείωσης: εξαιτίας της κακής διαχείρισης της θερμότητας κατά την προσγείωση μπορούσαν κυριολεκτικά να αποσυντεθούν. Πέραν αυτών το νέο μαχητικό έδειχνε πολλά υποσχόμενο και αξιολογήθηκε από το Ναυτικό. Αποφασίστηκε η ένταξή του σε παραγωγή (με την ονομασία N1K1-J) διότι αποδείχθηκε ταχύτερο από το A6M Zero και είχε μεγαλύτερη ακτίνα δράσης από το [[Mitsubishi J2M]] ''Raiden''.

Μόλις τέσσερις ημέρες μετά την παρθενική πτήση του Ν1Κ1-J ξεκίνησε ο ριζικός επανασχεδιασμός του: με το N1K2-J επιλύθηκαν τα κυριότερα ζητήματα του αρχικού μοντέλου. Οι πτέρυγες τοποθετήθηκαν χαμηλότερα, κάτι που επέτρεψε την χρήση πιο κοντύτερων σκελών προσγείωσης. Οι [[άτρακτος]] επιμηκύνθηκε και το ουραίο τροποποιήθηκε. Οι αλλαγές μετέτρεψαν το Kawanishi σε ένα απλούστερο και κατά συνέπεια ευκολότερο να παραχθεί μαζικά αεροσκάφος. Προβλέφθηκε επίσης η κατά των δυνατόν εξοικονόμηση στρατηγικών υλικών στην κατασκευή του. 

Το Ν1Κ2-J ήταν κατά 250&nbsp;kg ελαφρύτερο, ταχύτερο και πιο αξιόπιστο από το αρχικό N1K1. Ελλείψει καλύτερων εναλλακτικών διατηρήθηκε ο κινητήρας ''Homare'', παρόλο που δεν είχαν επιλυθεί όλα τα προβλήματά του. Το πρωτότυπο Ν1Κ2-J πέταξε για πρώτη φορά την 1η Ιανουαρίου 1944 και έπειτα από την επιτυχή του αξιολόγηση τον Απρίλιο εντάχθηκε εσπευσμένα σε παραγωγή. Αυτή η έκδοση ονομάστηκε **Shiden-Kai**, δηλαδή "τροποποιημένη".

== Επιχειρησιακή ιστορία ==
Το N1K1 εντάχθηκε σε υπηρεσία στις αρχές του 1944 και αποδείχθηκε ιδιαίτερα αποτελεσματικό ενάντια στα εχθρικά αεροσκάφη. Ήταν από τα λίγα ιαπωνικά μαχητικά που μπορούσαν να αντιμετωπίσουν επί ίσοις όροις τα Αμερικανικά. Αποδείχθηκαν ιδιαίτερα επικίνδυνα για τους Συμμάχους στην [[Φορμόζα]], τις [[Φιλιππίνες]] και αργότερα την [[Οκινάουα]]. 

Το βελτιωμένο N1K2-J ήταν εξαιρετικό στις κλειστές αερομαχίες, ίσως το ανώτερο αεροσκάφος σε αυτό τον τομέα ανεξαρτήτως πλευράς. Ήταν πολύ ταχύ και ευέλικτο, με τα χαρακτηριστικά αυτά να συνδυάζονται με βαρύτατο οπλισμό αποτελούμενο από τέσσερα πυροβόλα των 20&nbsp;mm. Ως βομβαρδιστικό-[[αναχαιτιστικό]] δεν ήταν τόσο αξιόλογο, κυρίως εξαιτίας του μικρού ρυθμού ανόδου και κακών επιδόσεων του κινητήρα του σε μεγάλα ύψη.

== Εκδόσεις ==
**N1K1 *Kyofu***

; N1K1
: Το αρχικό υδροπλάνο-μαχητικό. Εντάχθηκε σε υπηρεσία στις αρχές του 1943.

; N1K2
: Ονομασία παραλλαγής του Ν1Κ2 με ισχυρότερο κινητήρα. Δεν κατασκευάστηκε.

** N1K1-J *Shiden* **

; N1K1-J
: Πρωτότυπα της έκδοσης που επιχειρούσε από αεροδρόμια. Προωθούνταν από αστεροειδή κινητήρα [[Nakajima Homare|Homare 11]] των 1.820&nbsp;hp.

; N1K1-J ''Shiden'' Model 11
: Πρώτη έκδοση παραγωγής. Διέθετε κινητήρα [[Nakajima Homare|Homare 21]] των 1.990&nbsp;hp και ήταν οπλισμένο με δύο [[πολυβόλο|πολυβόλα]] των 7,7&nbsp;mm και δύο πυροβόλα των 20&nbsp;mm.

; N1K1-Ja ''Shiden'' Model 11A
: Παραλλαγή χωρίς πολυβόλα των 7,7&nbsp;mm και τέσσερα πυροβόλα των 20&nbsp;mm.

; N1K1-Jb ''Shiden'' Model 11B
: Παρόμοιο με το Model 11A, αλλά με τροποποιημένο οπλισμό και ικανότητα μεταφοράς δύο [[βόμβα|βομβών]] των 250&nbsp;kg.

; N1K1-Jc ''Shiden'' Model 11C
: Έκδοση [[μαχητικό-βομβαρδιστικό|μαχητικού-βομβαρδιστικού]] με βάση το Model 11B.

; N1K1-J KAIa
: Ένα Model 11 με βοηθητικό πύραυλο.

; N1K1-J KAIb
: [[Βομβαρδιστικό κάθετης εφόρμησης]], ικανό να μεταφέρει μια βόμβα των 250&nbsp;kg και έξι ρουκέτες.

**N1K2-J *Shiden-KAI* **

; N1K2-J
: Οκτώ ριζικά επανασχεδιασμένα πρωτότυπα.

; N1K2-J ''Shiden KAI'' Model 21
: Έκδοση παραγωγής με κινητήρα [[Nakajima Homare|Homare 21]].

; N1K2-Ja ''Shiden KAI'' Model 21A
: Μαχητικό-βομβαρδιστικό με δυνατότητα μεταφοράς τεσσάρων βομβών των 250&nbsp;kg. 

; N1K2-K ''Shiden Kai Rensen'' 1, Model A
: Διθέσιο αεροσκάφος [[εκπαιδευτικό αεροσκάφος|προκεχωρημένης εκπαίδευσης]].

**Άλλες εκδόσεις*'
; N1K3-J *Shiden KAI* 1, Model 31
: Πρωτότυπο (δύο μονάδες).

; N1K3-A *Shiden KAI* 2, Model 41
: Πρωτότυπο για χρήση με τα [[αεροπλανοφόρο|αεροπλανοφόρα]].

; N1K4-J *Shiden KAI* 3, Model 32
: Δύο πρωτότυπα με κινητήρα [[Nakajima Homare|Homare 23]] των 2.000&nbsp;hp.

; N1K4-A *Shiden KAI* 4, Model 42
: Πειραματική παραλλαγή του N1K4-J για χρήση με τα αεροπλανοφόρα (ένα αεροσκάφος). 

; N1K5-J *Shiden KAI* 5, Model 25
: [[Αναχαιτιστικό]] μεγάλου ύψους πτήσης. Κατασκευάστηκε μονάχα ένα πρωτότυπο.

== Δείτε επίσης ==

=== Παρόμοια αεροσκάφη ===
* [[Nakajima Ki-84]]
* [[Mitsubishi J2M]]
* [[Kawasaki Ki-100]]
* [[Lavochkin La-7]]
* [[Focke-Wulf Fw 190]]
* [[Republic P-47 Thunderbolt]]
* [[North American P-51 Mustang]]
* [[Grumman F6F Hellcat]]

== Σημειώσεις ==
<references group="Notes" />

== Παραπομπές ==
<references />

== Βιβλιογραφία ==
* Angelucci, Enzo and Paolo Matricardi. *World Aircraft: World War II, Volume II* (Sampson Low Guides). Maidenhead, UK: Sampson Low, 1978. ISBN 0-562-00096-8.
* Francillon, PhD., René J. *Japanese Aircraft of the Pacific War*. London: Putnam & Company Ltd., 1970. second edition 1979. ISBN 0-370-30251-6.
* Francillon, PhD., René J. *Kawanishi Kyofu, Shiden and Shiden Kai Variants (Aircraft in Profile 213)*. Windsor, Berkshire, UK: Profile Publications Ltd., 1971.
* Galbiati, Fabio. "Battaglia Aerea del 19 Marzo su Kure.(in Italian)." *Storia Militare magazine*, Albertelli edizioni, N.166, July 2007.
* Green, William. *Famous Fighters of the Second World War*. Garden City, NY: Doubleday & Company, 1960.
* Green, William. *Warplanes of the Second World War, Volume Three: Fighters*. London: Macdonald & Co. (Publishers) Ltd., 1961 (seventh impression 1973). ISBN 0-356-01447-9.
* Koseski, Krystian. *Kawanishi N1K1/N1k2-J "Shiden/Kai"* (in Polish). Warszawa, Poland: Wydawnictwo Susei, 1991. ISBN 83-900216-0-9.
* Mondey, David. *The Hamlyn Concise Guide to Axis Aircraft of World War II*. London: Bounty Books, 2006. ISBN 0-7537-1460-4.
* Sakaida, Henry. *Imperial Japanese Navy Aces, 1937-45*. Botley, Oxford, UK: Osprey Publishing, 1998. ISBN 1-85532-727-9.
* Sakaida, Henry and Koji Takaki. *Genda's Blade: Japan's Squadron of Aces, 343 Kōkūtai*. Hersham, Surrey, UK: Classic Publications, 2003. ISBN 1-903223-25-3.
* Tillman, Barrett. *Whirlwind: The Air War Against Japan, 1942–1945*. New York: Simon & Schuster, 2010. ISBN 978-1-41658-441-4.
* *United States Air Force Museum Guidebook*. Wright-Patterson AFB, Ohio: Air Force Museum Foundation, 1975.
* Werneth, Ron. "Rebirth of a Forgotten Japanese Navy Fighter." *Flight Journal'', Volume 13, Number 3, June 2008.

## Εξωτερικοί σύνδεσμοι
* 

N1K
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Αεροσκάφη ναυτικής αεροπορίας